Lisiko

Lisiko luhlelo lwetinkholelo noma kutiphatsa ( lisiko lebantfu ) lelendluliselwa ngekhatsi kwelicembu lebantfu noma ummango lonenshokutsi lefanekisako noma kubaluleka lokukhetsekile lokunemvelaphi esikhatsini lesengcile.https://www.merriam-webster.com/thesaurus/tradition yelisiko nebunganekwane kufaka ekhatsi, tibonelo letivamile kuba ngemaholide noma timphahla letingasetjentiswa nome ngubani kepha letinenshokutsi emmangweni (njengetigcoko tebameli noma titalabhu tetikhulu temphi ), kepha lomcondvo uphindze wasetjentiswa etimisweni tetenhlalakahle kanye nekutiphatsa lokufana nekubingelela kanye nalokunye. Emasiko nemihambo ingachubeka iphindze igucugucuke etinkhulungwaneni netinkhulungwane teminyaka- lelibito lelitsi lisiko ngekwalo lisuselwe ebitweni lesi Latin lelitsi tradere lokusho ngalokucondzile kudlulisela, kuniketa, kuniketa kute kugcinwe ngalokuphephile. Noma kubikwa kutsi kucatjangwa kutsi emasiko anemlandvo wasendvulo, emasiko lamanyenti asungulwe ngenhloso, kungaba ngetepolitiki noma ngetemasiko, ngesikhatsi lesifishane. Tingoni letehlukahlukene tetemfundvo nato tisebentisa leligama ngetindlela letehlukahlukene.

Lomusho lotsi "ngekuya kwelisiko" noma "ngelisiko" uvame kusho kutsi lokulandzelako kwatiwa kuphela ngelisiko lemlomo futsi akusekelwa (futsi kungenteka ngisho nekuphikiswa) bufakazi lobucinile. Lapha, "lisiko" lichaza umtfombo noma simo selwati. Sibonelo, "Ngekwelisiko, Homer watalelwa eChios, kepha letinye tindzawo letinyenti ngemlandvo titsi ngewato." Lelisiko kungenteka lifakazelwe nobe liphikiswe. Lesinye sibonelo kutsi, " Inkhosi Arthur, ngekuya kwemlandvo, yinkhosi sibili yaseBrithani, lephefumulele tindzaba letinyenti letitsandvwako." Noma ngabe letimangalo tisekelwe bufakazi noma cha akunciphisi linani lato njengemlandvo wemasiko kanye netincwadzi. 
Emasiko ayafundvwa emikhakheni leminyenti yekufundzela, ikakhulukati kubantfu kanye nesayensi yetenhlalakahle, kufaka ekhatsi i-anthropology, i-archaeology, umlandvo, kanye ne -sociology.

Category:Lisiko